“โคคา-โคลา”-“คิริน” เล็งร่วมทุนบางส่วน หวังลดต้นทุนสู้ตลาดน้ำอัดลม
"โคคา-โคลา"-"คิริน" เล็งร่วมทุนบางส่วน หวังลดต้นทุนสู้ตลาดน้ำอัดลม
26 ต.ค. 2559

บริษัทคิริน บริษัทโคคา-โคลา อีสต์ เจแปน และบริษัทโคคา-โคลา เวสต์ เปิดเผยว่า ทางบริษัทกำลังศึกษาแผนการเป็นพันธมิตรด้านเงินทุน และผนึกกำลังในการดำเนินงานบางส่วน โดยจะมีการเปิดเผยรายละเอียดเพิ่มเติมหากตัดสินใจเดินหน้าตามแผนที่วางไว้
โดยแหล่งข่าวเปิดเผยว่า เครือบริษัทโคคา-โคลา และบริษัทคิริน กำลังหารือเรื่องการกระจายสินค้าและจัดซื้อส่วนผสมร่วมกันเพื่อลดต้นทุน แต่ไม่ได้มีความตั้งใจที่จะร่วมมือกันในแง่ของการขายและการตลาด
สำหรับการผนึกกำลังของสองผู้ผลิตน้ำอัดลมยักษ์ใหญ่นี้ อาจกระตุ้นการรวมตัวทางธุรกิจในอุตสาหกรรมที่ทุกวันนี้เผชิญกับการตัดราคาแข่งขันอย่างร้อนแรงในตลาดที่อิ่มตัวนี้
อนึ่งเมื่อเดือนที่ผ่านมา บริษัทโคคา-โคลาทั้งสองแห่งนี้เปิดเผยว่า ทางบริษัทเตรียมจัดตั้งบริษัทผู้ถือหุ้นรายใหญ่แห่งใหม่ในเดือนเม.ย. เพื่อควบรวมธุรกิจของทั้งสองบริษัท สำนักข่าวเกียวโดรายงาน